**Odborný pracovník pre oblasť Umeleckého prednesu   
a Tradičnej kultúry**

**Hľadáme odborného pracovníka ZUČ v oblasti umeleckého prednesu a v oblasti tradičnej ľudovej kultúry na trvalý pracovný pomer. Pracovný čas je 37,5 hodiny týždenne.**

**Miesto výkonu práce: Stredoslovenské osvetové stredisko, Dolná 35, 975 25 Banská Bystrica**

**Základná zložka mzdy (v hrubom):**

V zmysle zákona č. 552/2003 Z.z. o výkone práce vo verejnom záujme v znení neskorších predpisov, zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a nariadenia vlády č. 388/2018 Z.z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.

**Dátum nástupu: 1. 4. 2022**

**Termín výberového konania: 29. 3. 2022**

**Informácie pre záujemcu:**   
Uchádzači spĺňajúci vyššie uvedené podmienky zašlú písomnú prihlášku do výberového konania s nasledovnými prílohami:

- písomný súhlas dotknutej osoby so spracúvaním osobných údajov na účely výberového konania

podľa Nariadenia Európskeho parlamentu a Rady EU č. 2016/679 z 27. apríla 2016 o ochrane osôb

pri spracúvaní osobných údajov a o voľnom pohybe takýchto údajov v zmysle zákona č.18/2018 Z.z.

o ochrane osobných údajov a o zmene a doplnení niektorých zákonov (nie starší ako jeden mesiac)

- životopis a motivačný list, prípadne pracovné referencie.

Na výberové konanie budú prizvaní len tí uchádzači, ktorí spĺňajú vyššie uvedené podmienky. O dátume, mieste a čase výberového konania budú uchádzači spĺňajúci podmienky zaradenia do výberového konania informovaní písomne.

Písomnú prihlášku do výberového konania s vyššie uvedenými prílohami je potrebné zaslať e- mailom na mail: bukvajova@sosbb.sk alebo poštou na adresu: Dolná 35, 974 01 Banská Bystrica, najneskôr do 28. 3. 2022.

**Údaje o pracovnom mieste**

**Náplň (druh) práce**

* Kultúrno-osvetová činnosť v oblasti umeleckého prednesu a tradičnej kultúry v regióne  a Banskobystrickom kraji.
* Pôsobnosť v oblasti miestnej kultúry.
* Odborná metodická, vzdelávacia a poradenská činnosť zameraná na pomoc kolektívom    a jednotlivcom ZUČ v oblasti umeleckého prednesu  pri vyhľadávaní, spracovávaní a prezentácii umeleckej literatúry.
* Odborná metodická, vzdelávacia a výskumná činnosť zameraná na pomoc kolektívom    a jednotlivcom ZUČ v oblasti tradičnej kultúry  pri vyhľadávaní, spracovávaní, dokumentovaní a prezentácii tradičnej kultúry.
* Tvorba koncepcií metodických a vzdelávacích podujatí v oblasti umeleckého prednesu, literárnej tvorby a tradičnej kultúry.
* Zhromažďovanie, spracovávanie, distribúcia a archivácia metodických materiálov v oblasti umeleckého prednesu a tradičnej kultúry
* Manažérska príprava a odborná činnosť pri organizovaní podujatí ZUČ (súťažné prehliadky vyhlasované NOC Bratislava) pre recitačné kolektívy, divadlá poézie a jednotlivcov, folklórne zoskupenia a sólistov
* Dodržiavanie metodických pokynov a súťažných poriadkov ZUČ v Slovenskej republike, vydávanými Národným osvetovým centrom v Bratislave.
* Tvorba námetov umeleckých programov a diel rozpracovaných do scenárov vrátane ich prezentácie a v súlade s dlhodobými a dramaturgickými stanovenými koncepciami.
* Manažérska príprava uvedenia umeleckých programov a diel v predmetnej oblasti na regionálnej, krajskej a celoštátnej úrovni.
* Spolupráca s ostatnými pracovníkmi organizácie na spoločných programoch a projektoch.
* Spolupráca s odborníkmi v predmetnej oblasti, ich získavanie pre prácu v poradných zboroch, zapájanie do inštruktážnej, lektorskej a hodnotiteľskej činnosti.
* Vypracovávanie správ, hodnotení a údajov v predmetnej oblasti.
* Tvorba projektov s cieľom získavania finančných prostriedkov na realizáciu kultúrnych

            a vzdelávacích podujatí v predmetnej oblasti

* Riadenie prideleného projektu – stanovenie cieľov, spracovanie harmonogramu prác, koordinácia členov projektového tímu, sledovanie dodržiavania harmonogramu prác a rozpočtu, hodnotenie a prezentácia výsledkov.
* Dokumentácia a archivácia zvereného úseku.

.

**Ponúkané výhody**

Výhody plynúce z Kolektívnej zmluvy, napríklad 5 dní dovolenky navyše, sick day, náhrada pri dočasnej práceneschopnosti nad zákonný nárok, príspevok na DDS atď.

**Pracovné podmienky**

* **Pracovný čas:** od 8:00 do 16:00
* **Práca na zmeny:** pružný pracovný čas

**Požiadavky na zamestnanca**

**Požadované vzdelanie**

Úplné stredné odborné vzdelanie  
Vyššie odborné vzdelanie  
Vysokoškolské vzdelanie prvého stupňa  
Vysokoškolské vzdelanie druhého stupňa

**Dĺžka praxe**

aspoň 1 rok

**Zručnosti, schopnosti**

**Všeobecné spôsobilosti:**

* komunikácia (jednanie s ľuďmi)
* organizovanie a plánovanie práce
* pružnosť v myslení (adaptabilita, flexibilita, improvizačné spôsobilosti)

**Počítače:**

* Internet - pokročilá
* Microsoft Word - pokročilá
* Microsoft Excel - pokročilá

**Údaje o zamestnávateľovi**

**Obchodné meno:**

Stredoslovenské osvetové stredisko v Banskej Bystrici

**Právna forma:**

Príspevková organizácia

**IČO:**

35987138

**Internetová adresa:**

[www.sosbb.sk](https://www.sosbb.sk/)

**Telefón:**

+421940982680

**Charakteristika:**

Sme krajská kultúrno-osvetová, metodická a vzdelávacia inštitúcia pre okresy Banská Bystrica a Brezno, v zriaďovateľskej pôsobnosti Banskobystrického samosprávneho kraja. Organizujeme súťaže, podujatia, koncerty a festivaly zamerané na podporu a rozvoj záujmovej umeleckej činnosti a neprofesionálnej umeleckej tvorby v oblasti divadla, vizuálneho umenia (film, foto, video, výtvarné umenie), tradičnej kultúry, hudby, spevu a umeleckého prednesu. Realizujeme workshopy a tvorivé dielne.

**Kontaktná osoba:**

Jana Bukvajová  
ekonómka  
[bukvajova@sosbb.sk](mailto:bukvajova@sosbb.sk)  
tel.: +421940982680